المارد العربى

المارد العربى

 كلماتها 
المارد العربى ..العالم العربى

وطنه فى كل مكان..فى دجله فى عمان

فى مصر فى لبنان.. و المغرب العربى

المارد العربى ..العالم العربى

هو صدا الجماهير.. لشعوب وطنها كبير

اليوم بتبنى مصير ..فى عصرنا الدهبى

.....

المارد العربى .. العالم العربى

شق طريق الليل بكفاحه ..خللا الفجر يطل عليه

شبك النور علا طرف جناحه..بعد ما طال السما بايديه

غمر المجد مساه و صباحه..و مشى النصر يحوم حواليه

كل الشعوب ثوار ..و النصر فيها دار

و الفضل للاحرار..و المارد العربى

.....

المارد العربى .. العالم العربى

وطنه فى كل مكان ..فى سوريا فى عمان

فى الكويت فى لبنان ..و المغرب العربى

.....

المارد العربى .. العالم العربى

فى الحريه فى الوطنيه ..مهما بتبعدنا المسافات

جرح الواحد يوجع ميه.. جرح الميه يصيب ألوفات

يصحا المارد فى الضهريه.. قبل المغرب نبقا اخوات

يفرد جناحه رمــــــاح ..تفرشها نار و جراح

فوق العدو لو لاح ..فى الموكب العربى

.....

المارد العربى.. العالم العربى

وطنه فى كل مكان ..فى دجله فى عمان

فى مصر فى لبنان.. و المغرب العربى

.....

المارد العربى.. العالم العربى

يا فلسطين يا شعب مجاهد..جيشك حاضر بالملايين

مابقاش جرح فى جسم المارد..غيرك انتى بيدمى سنين

زى ما حررنا الجزاير..مش هنسيبك يا فلسطين

المارد الجبار..ماشى فى طريق التار

هيعود لاكرم دار ..فى العالم العربى

.....

المارد العربى .. العالم العربى

وطنه فى كل مكان..فى دجله فى عمان

فى مصر فى لبنان ..و المغرب العربى

يلّلي خلقت شباب المارد وعي وثورة بكلّ نضال

كبر المارد وصبح قائد يحمي شعوب ويصون اْجيال

عاش القائد عاش المارد والإثنين صنعك يا جمال !
 مصادر 

 شوف كمان 
 ليستة اغانى فريد الاطرش

تصنيف:فريد الاطرش
تصنيف:اغانى فريد الاطرش
تصنيف:اغانى باللغه المصريه
تصنيف:اغانى مصريه
تصنيف:اغانى وطنيه مصريه
تصنيف:كلمات اغانى